Author: Jakub
Company: Urad

Predkladacia správa

Predložený materiál na rokovanie vlády SR  „Materiál o dovoze riečnych a námorných lodí z RF a o reexporte námorných lodí do tretích krajín na účet zníženia zadĺženosti RF voči SR, s návrhom finančnej návratnosti z vysporiadania pohľadávok SR voči RF do štátnych finančných aktív SR“  bol vypracovaný Ministerstvom hospodárstva SR v spolupráci s  Ministerstvom dopravy, pôšt a telekomunikácií SR s účasťou zainteresovaných organizácií SR a predkladá sa na rokovanie vlády SR v súlade s uznesením vlády SR č.471/2000 - bod B.2. 

	Ministerstvo hospodárstva SR na základe uznesenia vlády SR č.471/2000 – bod B.1. vyhlásilo verejné obstarávanie v súlade s § 12 odstavec 1, bod b, zákona č.263/1999 Z. z.  metódou užšej súťaže a určilo podľa § 43 predmetného zákona počet uchádzačov na 10  pre vypracovanie ponuky - návrh kontraktu na dodávku riečnych a námorných lodí z Ruskej federácie do Slovenskej republiky s reexportom časti lodí do tretích krajín na účet zníženia zadĺženosti RF voči SR. 

Do súťaže sa prihlásili dve spoločnosti, akciová spoločnosť Transpetrol a akciová spoločnosť Dunajská plavba, avšak vzhľadom na predloženie nekompletných podkladov záujemcami  výberová komisia vyhlásila súťaž za neplatnú a rozhodla  opakovať súťaž v súlade s §52 odstavec 1, písmeno g zákona č.263/1999 Z.z. s postupom na rokovacie konanie bez zverejnenia. Po vyhodnotení ponúk dňa 14. novembra t.r. určila ako víťaznú ponuku predloženú akciovou spoločnosťou Transpetrol. 

Vláda SR svojím uznesením č.519/2000 zo dňa 6.júla 2000 schválila „Zásady vláda Slovenskej republiky pre postupy pri správe a vysporiadanní pohľadávok SR v zahraničí“. V súlade s vyššie uvedeným uznesením vlády SR Ministerstvo hospodárstva SR doporučilo akciovej spoločnosti Transpetrol ďalej postupovať podľa schválených zásad.  V tejto súvislosti Ministerstvo hospodárstva SR na základe článku 5 predmetných zásad v predkladanom materiáli navrhuje zrušiť uznesenie vlády č.471/2000 zo dňa 21.júna 2000.